IND โชว์แบ็กล็อก 2.36 พันลบ. บุ๊กปีนี้ 600 ลบ. ดันรายได้โต 20%
IND เดินหน้าประมูลงานรัฐ-เอกชน มั่นใจรายได้ปีนี้โตตามเป้า 20% ตุนแบ็กล็อกแน่น 2.36 พันล้านบาท รับรู้ปีนี้ 600 ล้านบาท แย้มผลงานปี 65 โตตามเป้า 20-25%   
IND เดินหน้าประมูลงานรัฐ-เอกชน มั่นใจรายได้ปีนี้โตตามเป้า 20% ตุนแบ็กล็อกแน่น 2.36 พันล้านบาท รับรู้ปีนี้ 600 ล้านบาท แย้มผลงานปี 65 โตตามเป้า 20-25%   
16 ม.ค. 2566

นายรัฐวิชญ์ ณ ลำพูน ผู้ช่วยประธานเจ้าหน้าที่บริหาร บริษัท อินเด็กซ์ อินเตอร์เนชั่นแนล กรุ๊ป จำกัด (มหาชน) หรือ IND เปิดเผยว่า บริษัทตั้งเป้ารายได้รวมในปี 2566 เติบโต 20% หลังสถานการณ์โควิดเริ่มคลี่คลายจนเข้าสู่ภาวะปกติมากขึ้น
โดยปัจจุบันบริษัทมีมูลค่างานในมือราว 2,363 ล้านบาท ซึ่งจะรับรู้ในปีนี้ประมาณ 600 ล้านบาท พร้อมกันนี้บริษัทยังคาดหวังว่าจะสามารถคว้างานภาครัฐได้มากขึ้น รวมถึงงานเอกชนที่เริ่มมีความสนใจเข้าประมูลมากขึ้น อีกทั้งการขยายลงทุนสู่ธุรกิจใหม่ที่เกี่ยวเนื่องกับธุรกิจหลัก เพื่อต่อยอดและผลักดันการเติบโตของรายได้อย่างต่อเนื่อง
สำหรับผลประกอบการงวดไตรมาส 4 และงวดปี 65 คาดว่าจะเติบโตได้ตามเป้าหมายที่วางไว้ที่ระดับ 20-25% โดยคาดว่าจะแจ้งผลประกอบการได้ในช่วงปลายเดือนก.พ.นี้